Հավելված N 2

Հաստատված է

Ֆինանսների նախարարության գլխավոր քարտուղարի

2021թ. մայիսի 19-ի N 392 - Ա հրամանով

Հավելված N 11

Հաստատված է

Ֆինանսների նախարարության գլխավոր քարտուղարի

2019թ. նոյեմբերի 14-ի N 1490 - Ա հրամանով

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՖԻՆԱՆՍՆԵՐԻ ՆԱԽԱՐԱՐՈՒԹՅԱՆ**

**ՄԱԿՐՈՏՆՏԵՍԱԿԱՆ ՔԱՂԱՔԱԿԱՆՈՒԹՅԱՆ ՎԱՐՉՈՒԹՅԱՆ ՀԱՐԿԱԲՅՈՒՋԵՏԱՅԻՆ ԵՎ ԴՐԱՄԱՎԱՐԿԱՅԻՆ ՔԱՂԱՔԱԿԱՆՈՒԹՅՈՒՆՆԵՐԻ ԿՈՈՐԴԻՆԱՑՄԱՆ ԲԱԺՆԻ ԳԼԽԱՎՈՐ ՄԱՍՆԱԳԵՏ**

|  |
| --- |
| 1. **Ընդհանուր դրույթներ** |
| **1.1 Պաշտոնի անվանումը, ծածկագիրը**  Ֆինանսների նախարարության (այսուհետ՝ Նախարարություն) մակրոտնտեսական քաղաքականության վարչության (այսուհետ՝ Վարչություն) hարկաբյուջետային և դրամավարկային քաղաքականությունների կոորդինացման բաժնի (այսուհետ՝ Բաժին) գլխավոր մասնագետ (ծածկագիրը՝ **25-32.1-Մ2-7**):  **1.2 Ենթակա և հաշվետու է**  Բաժնի գլխավոր մասնագետն անմիջական ենթակա և հաշվետու է Բաժնի պետին:  **1.3 Փոխարինող պաշտոնի կամ պաշտոնների անվանումները**  Բաժնի գլխավոր մասնագետի բացակայության դեպքում նրան փոխարինում է Բաժնի մյուս գլխավոր մասնագետներից մեկը կամ Բաժնի ավագ մասնագետներից մեկը:  **1.4 Աշխատավայրը**  Հայաստան ք.Երևան, Կենտրոն վարչական շրջան, Մելիք-Ադամյան 1 |
| **2.Պաշտոնի բնութագիրը**  **2.1 Աշխատանքի բնույթը, իրավունքները, պարտականությունները**   1. իրականացնում է ՀՀ պետական պարտքի կայունության վերլուծություն և գնահատում, պետական պարտքի կայունության հաշվետվությունների մշակում, դրանց հիման վրա առաջարկություններ է ներկայացնում հարկաբյուջետային քաղաքականության ուղղությունների վերաբերյալ, 2. իրականացնում է պետական բյուջեի, միջնաժամկետ ծախսային ծրագրի (ՄԺԾԾ), պետական բյուջեի հաշվետվությունների մշակման համար հարկաբյուջետային շրջանակի ներկայացման աշխատանքները, 3. իրականացնում է հարկաբյուջետային հատվածի զարգացումների և հարկաբյուջետային կանոններին դրանց համապատասխանության վերլուծություն, 4. իրականացնում է հարկաբյուջետային կանոնների միջազգային փորձի ուսումնասիրություն, ներկայացնում է առաջարկություններ դրանց կատարելագործման հնարավորությունների վերաբերյալ, 5. իրականացնում է հարկաբյուջետային և դրամավարկային քաղաքականության ուղղությունների և տնտեսության վրա ազդեցությունների վերլուծություն, 6. մասնակցում է Բաժնի առջև դրված գործառույթներից և խնդիրներից բխող իրավական ակտերի նախագծերի, առաջարկությունների, եզրակացությունների, փաստաթղթերի նախապատրաստման աշխատանքներին, ինչպես նաև Հայաստանի Հանրապետության կառավարությունից, պետական մարմիններից և միջազգային կազմակերպություններից ստացված իրավական ակտերի նախագծերի, առաջարկությունների, տեղեկանքների, հաշվետվությունների, եզրակացությունների և գրությունների ուսումնասիրության և արդյունքների վերաբերյալ հարկաբյուջետային հատվածի մասնագիտական առաջարկությունների ներկայացման աշխատանքներին։   **Իրավունքները**   * Վարչության մասնագետներից ստանալ անհրաժեշտ տեղեկատվություն, հիմնավորումներ, մասնագիտական կարծիքներ և առաջարկություններ, * դիմել այլ մարմիններ, պաշտոնատար անձանց Բաժնի առջև դրված գործառույթների և խնդիրների իրականացման հետ կապված անհրաժեշտ տեղեկատվություն և նյութեր ներկայացնելու խնդրանքով, * մասնակցել առաջացած խնդիրների լուծման շուրջ Նախարարության տարբեր ստորաբաժանումների ներկայացուցիչների հետ կազմակերպած մասնագիտական քննարկումներին, ստանալ ամբողջական տեղեկատվություն, անհրաժեշտ փաստաթղթեր, մեթոդական պարզաբանումներ և ուղեցույցեր, * մասնակցել այլ մարմինների պաշտոնատար անձանց, մասնագետների և փորձագետների մասնակցությամբ խորհրդակցություններին, * ներկայացնել առաջարկություններ՝ Բաժնի աշխատանքներին մասնագետներ, փորձագետներ և գիտական հաստատությունների ներկայացուցիչներ ներգրավելու, ինչպես նաև աշխատանքային խմբեր կազմավորելու համար։   **Պարտականությունները**   * ուսումնասիրել ներկայացված փաստաթղթերի և ոլորտը կարգավորող իրավական ակտերի ամբողջական փաթեթը, ոլորտին վերաբերող գրականությունը, հետազոտությունները, միջազգային փորձը և ներկայացնել համապատասխան զեկուցումներ, * իր իրավասության սահմաններում ներկայացնում է պետական բյուջեի, միջնաժամկետ ծախսային ծրագրի (ՄԺԾԾ), պետական բյուջեի հաշվետվությունների մշակման համար հարկաբյուջետային շրջանակը, * ներկայացնում է առաջարկություններ՝ հարկաբյուջետային և դրամավարկային քաղաքականության և տնտեսության վրա ազդեցությունների արդյունավետ կոորդինացման ուղղությամբ, * սահմանված ժամկետներում և կարգով ներկայացնել այլ մարմիններից և Նախարարության այլ ստորաբաժանումներից ստացված տեղեկատվության և փաստաթղթերի ուսումնասիրության արդյունքների վերաբերյալ համապատասխան առաջարկություններ, * սահմանված կարգով ընթացք տալ այլ մարմինների կողմից ներկայացված հարցադրումներին, * ներկայացնել համապատասխան զեկուցումներ՝ ոլորտին առնչվող աշխատանքների վիճակի մասին, * պատասխանել քաղաքացիների կողմից բարձրացված հարցերի։ |
| **3.Պաշտոնին ներկայացվող պահանջները**  **3.1 Կրթության, որակավորման աստիճանը**   |  |  |  |  |  | | --- | --- | --- | --- | --- | | 1 | Ուղղություն | Գործարարություն, վարչարարություն և իրավունք | Սոցիալական գիտություններ, լրագրություն և տեղեկատվական գիտություններ | Բնական գիտություններ, մաթեմատիկա և վիճակագրություն | | 2 | Ոլորտ | Գործարարություն և վարչարարություն | Սոցիալական և վարքաբանական գիտություններ | Մաթեմատիկա և վիճակագրություն | | 3 | Ենթաոլորտ |  | Տնտեսագիտություն |  |   **3.2 Մասնագիտական գիտելիքները**  Ունի գործառույթների իրականացման համար անհրաժեշտ գիտելիքներ։  **3.3 Աշխատանքային ստաժը․ աշխատանքի բնագավառում փորձը**  Հանրային ծառայության առնվազն երկու տարվա ստաժ կամ երեք տարվա մասնագիտական աշխատանքային ստաժ կամ տնտեսագիտության կամ ֆինանսավարկային բնագավառում՝ երեք տարվա աշխատանքային ստաժ։  **3.4 Անհրաժեշտ կոմպետենցիաներ**  **Ընդհանրական կոմպետենցիաներ՝**   1. Ծրագրերի մշակում 2. Խնդրի լուծում 3. Հաշվետվությունների մշակում 4. Տեղեկատվության հավաքագրում, վերլուծություն 5. Բարեվարքություն   **Ընտրանքային կոմպետենցիաներ՝**   1. Բանակցությունների վարում 2. Փոփոխությունների կառավարում 3. Ժամանակի կառավարում 4. Ելույթների նախապատրաստում և կազմակերպում 5. Ժողովների և խորհրդակցությունների կազմակերպում և վարում 6. Փաստաթղթերի նախապատրաստում |
| **4.Կազմակերպական շրջանակը**  **4.1 Աշխատանքի կազմակերպման և ղեկավարման պատասխանատվությունը**  Պատասխանատու է կառուցվածքային ստորաբաժանման աշխատանքների բնույթով պայմանավորված մասնագիտական գործունեության անմիջական արդյունքի համար։  **4.2 Որոշումներ կայացնելու լիազորությունները**  Կայացնում է որոշումներ աշխատանքների իրականացման բնույթով պայմանավորված մասնագիտական եզրակացությունների տրամադրման, իրականացման բնույթով պայմանավորված մասնագիտական եզրակացությունների տրամադրման, դիմումների քննարկման արդյունքում որոշումների նախապատրաստման և ՀՀ օրենսդրությամբ նախատեսված դեպքերում որոշումների կայացման շրջանակներում:  **4.3 Գործունեության ազդեցությունը**  Ունի տվյալ մարմնի նպատակների և խնդիրների իրականացման համար մասնագիտական գործունեության գերատեսչական ազդեցություն։  **4.4 Շփումները և ներկայացուցչությունը**  Իր իրավասությունների շրջանակներում շփվում և որպես ներկայացուցիչ հանդես է գալիս տվյալ մարմնի ներսում այլ կառուցվածքային ստորաբաժանումների, այլ մարմինների ներկայացուցիչների հետ, հանդես է գալիս պետական մարմինների և միջազգային կազմակերպությունների ներկայացուցիչների մասնակցությամբ ձևավորված աշխատանքային խմբերում:  **4.5 Խնդիրների բարդությունը և դրանց լուծումը**  Իր լիազորությունների շրջանակներում բացահայտում է մասնագիտական խնդիրներ և այդ խնդիրներին տալիս է մասնագիտական լուծումներ և մասնակցում է կառուցվածքային ստորաբաժանման առջև դրված խնդիրների լուծմանը: |